Spillets handling tar utgangspunkt i keiseren «Uriel Septim VII», som blir holdt fanget i en annen dimensjon. I mens forkler kampmagikeren «Jagar Tharn» seg som keiseren. Helten, styrt av spilleren, skal løslate den fangede ved å finne de åtte bitene som i sin helhet utgjør «The Staff of Chaos». Den var «Tharn»s verktøy for å fange «Uriel», og han knuste den i stykker da han lyktes. Når den på ny er sammensatt, skal helten bekjempe «Tharn» i keiserens by.